《送王税院西上》
宋代·林希逸

词埸百战气尤豪，此友真如老伏波。本色蓝袍须用著，到头铁砚岂空磨。

向来鹗荐飞腾屡，此去龙飞恩数多。遥想玉阶胪唱后，小珰觅句看挥毫。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。